**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ**

**ИЗВЕШТАЈ О РАДУ НА ИНТЕРНОМ ПРОЈЕКТУ**

**ЗА ПЕРИОД МАРТ–ЈУН 2021. ГОДИНЕ**

|  |  |
| --- | --- |
| **Назив пројекта** | Русистика у Нишу током 20 година постојања |
| **Број пројекта** | 100/1-10-7-01 |
| **Назив орг. јединице** | Департман за руски језик и књижевност |
| **Руководилац пројекта** | Проф. др Дејан Марковић |
| **Секретар пројекта** | Проф. др Виолета Џонић |

|  |
| --- |
| **Списак пројектних активности** |
| - активности у вези са актуелном промоцијом Департмана;  - организација виртуелних Дана отворених врата;  - припрема низа договорених активности са Руским кутком које ће се реализовати чим се епидемиолошка ситуација смири;  - приказ монографија, уџбеника и граматика професора који су радили на Департману као и млађих професора, које треба послати за Каталог издања Филозофског факултета у Нишу;  - организација припремне наставе за будуће студенте;  - учешће чланова Департмана на Научној конференцији "Језик, књижевност, алтернације" у организацији Департмана за англистику Филозофског факултета у Нишу;  - активности у вези са пријемним испитом;  - недеља Департмана за руски језик и књижевност Филозофског факултета у Нишу.  - сагледавање могућих проблема у вези са уписом бруцоша у наредним школским годинама и превазилажење истих;  - упућивање чланова нашег Департмана у Алексиначку гимназију у којој имамо билингвално руско-српско одељење. |
| **Објављени резултати и планирано објављивање резултата до краја године** |
| Публикације чланова Департмана за руски језик и књижевност - чланови нашег Департмана су већ објавили или планирају објављивање следећих радова у различитим часописима.  Благојевић Н. Илић В. „Развој жанра алтернативне историје у руској књижевној фантастици“ - саопштење са научног скупа *Језик, књижевност, алтернативе*, одржаног 15. и 16. априла 2021. године на Филозофском факултету у Нишу (у онлајн формату);  Благоевич Н. «О проблемах перевода фантастических элементов в творчестве Виктора Пелевина на сербский язык» - саопштење са међународне научно-методичке конференције „Култура и уметност: трагања и открића“, одржане у онлајн формату 13. и 14. маја 2021. године на Кемеровском државном институту културе (Руска Федерација);  Джорджевич М. „Экранизация повести А.П. Чехова «Палата № 6» в югославском кинематографе“ - саопштење са међународне научно-методичке конференције „Култура и уметност: трагања и открића“, одржане у онлајн формату 13. и 14. маја 2021. године на Кемеровском државном институту културе (Руска Федерација).  Маја В. "Логички субјекат у руским безличним реченицама и његови српски преводни еквиваленти". Биће објављен у тематском зборнику Центра за стране језике који се је штампа поводом јубилеја Филозофског факултета у Нишу. |
| **Остварени циљеви** |
| На основу постигнутих пројектних активности и конкретних резултата, остварен је главни постављени циљ који се састоји у томе да се кроз један превасходно аналитички преглед досадашњег рада Департмана за руски језик и књижевност утврде предности и недостаци у процесу развоја катедре, те да се изради план активности и предузму конкретне мере на унапређењу свих аспеката од значаја за развој русистике како на Филозофском факултету у Нишу, тако и на ширем простору града Ниша и околине.  И предности и недостаци биће детаљно размотрени и биће предложена решења која могу помоћи не само у опстанку нашег студијског програма, већ и у његовом развоју. Такође су детаљно сагледани конкретни проблеми и размотрене су наше наредне активности у вези са промоцијом руског језика у нишком региону и евентуалним враћањем руског језика у систем основног образовања на територији града Ниша;  Од осталих активности обављено је следеће:  - остварено је учешће у виртуелним Данима отворених врата Филозофског факултета у Нишу (23. марта, 19.00 сати). Претходно је послато саопштење мрежи наставника руског језика;  - по овлашћењу Департмана, правник Департмана је обавио разговоре са представницима компаније НИС, као и Представништвом Россотрудничества у Србији и Руског центра за науку и културу „Руски дом“ и постигао договоре о свечаном потписивању меморандума о сарадњи нашег факултета и наведених институција, чији је основни циљ сарадња на промоцији руског језика на југоистоку Србије;  - управник и секретар Департмана обавили су разговоре са представницима Руског хуманитарног центра о могућој сарадњи на заједничким пројектима;  - завршена је израда прилога за каталог издања, при чему је свако радио приказ својих уџбеника и монографија, док смо приказе издања колега које више не раде код нас радили према подели и договору са седнице Департмана;  - остварена је реализација припремне наставе за будуће студенте током четири наставне суботе ( од 10 до 15 сати);  - остварено учешће чланова Департмана са рефератима у оквиру одговарајућих сесија на Научној конференцији "Језик, књижевност, алтернације";  - обављене су активности у вези са промоцијом Департманa у школама у Лебану.  - прилози и анотације за Каталог издања Филозофског факултета у Нишу су послати и смештени у одговарајући фолдер на драјву;  - ажурирани су и послати општи подаци о Департману у складу са послатом формом, као и подаци које се односе на нови акредитовани програм, а свако од наставника и сарадника је добио обавезу да директним приступом сајту ажурира личне податке, укључујући и књигу наставника, уколико је дошло до промене звања, термина консултација и слично;  - уређене су публикације наставника и сарадника на НПАО;  - кандидати заинтересовани за упис у прву годину основних студија Руског језика и књижевности на Филозофском факултету имали су могућност да се 12. и 26. маја 2021. године укључе у онлајн сесије на којима су их дочекали наставници и сарадници нашег департмана и обавили су консултације у вези са градивом за пријемни испит, као и у вези са процедуром пријављивања, полагања пријемног испита, рангирања кандидата и уписа. Сесије су биле отворене од 19.00 до 20.30 сати;  - у току маја месеца 2021. године одржана је недеља Департмана за руски језик и књижевност Филозофског факултета у Нишу са следећим активностима:  а) 18. мај 2021: Промоција уџбеника руског језика „Ни пуха ни пера“ (у оквиру посете представника компаније НИС и свечаног потписивања Меморандума о сарадњи између компаније НИС и Филозофског факултета у Нишу);  б) 21. мај 2021: Одржано је онлајн предавање проф. др Ирине Антанасијевић:  *Руски емигранти – оснивачи српског стрипа*;  в) 24. мај 2021: Одржана је олајн манифестација „С днём рождения, любимая книга“ и проглашени су победници наградног конкурса - есеј на тему Мой Достоевский. Ученици који су освојили прва два места су ослобађени плаћања накнаде за полагање пријемног испита. Информација о томе је ажурирана и објављена и на друштвеним мрежама.  - контактирани су сви бруцоши који су били пријављени за припремну наставу за упис на Департман за руски језик и књижевност Филозофског факултета у Нишу. Дата су им поново подробна обавештења и пружена неопходна помоћ приликом уписа;  - организован је састанак чланова Департмана за руски језик и књижевност и размотрене су наше наредне активности у вези са промоцијом руског језика у нишком региону и евентуалним враћањем руског језика у систем основног образовања на територији града Ниша;  - чланови Департмана за руски језик и књижевност посетили су 15.6.2021. Алексиначку гимназију, у којој је уз промоцију уџбеника руског језика Ни пуха ни пера, објављеног под покровитељством компаније НИС, одржана и промоција билингвалног руско-српског одељења ове гимназије. Ово је прво билингвално одељење овакве врсте у Србији, основано школске 2014/2015. године, које сваке године уписује преко двадесет најбољих алексиначких основаца. На свечаности којој су присуствовали представници руске амбасаде, Руског дома у Београду, компаније НИС и локалне самоуправе, истакнут је значај успешне сарадње Алексинчке гимназије и Филозофског факултета, а посебно Департмана за руски језик и књижевност и билингвалног руско-српског одељења, која се на обострано задовољство из године у годину интензивно развија и обогаћује новим садржајима. Приликом посете договорени су и нови облици сарадње, којима ће Департман за руски језик и књижевност пружити свесрдну помоћ у раду и подржати активности на промоцији руског језика, књижевности и културе. Из ове Гимназије скоро сваке године имамо свршене гимназијалце који уписују наш студијски програм.  - приводе се крају радови чланова Департмана које се тичу интерног пројекта, а биће публиковани у предстојећем периоду у различитим часописима. |
| **Потешкоће у раду** |
| Највећа потешкоћа у привлачењу студената на наш Департман се састоји у томе да на читавој територији града Ниша не постоји ниједна основна школа у којој се учи руски језик. У средњим школама учење језика је продужно, односно ђаци настављају да уче онај језик који су претходно учили у основној школи. Тако, ако нису учили руски у основној школи, не могу га изабрати ни у средњој. То је велики хендикеп који морамо покушати некако да решимо и да тиме вратимо наставу руског језика у основни систем образовања на територији града Ниша. С обзиром на поменуту ситуацију, наш Департман има одличан упис бруцоша. Враћање руског језика, као другог страног језика, у основне школе у великој мери би повећало интересовање за упис нашег студијског програма. |

|  |  |  |
| --- | --- | --- |
| **Списак извршилаца** | | |
| Проф. др Дејан Марковић, редовни професор | |  |
| Проф. Др Виолета Џонић, ванредни професор | |  |
| Проф. Др Велимир Илић, ванредни професор | |  |
| др Маја Вељковић, доцент | |  |
| др Јелена Лепојевић, доцент | |  |
| Мср Емилија Јовић, асистент | |  |
| Милица Ђорђевић, сарадник у настави | |  |
| **Остале напомене** | | |
| - | | |
| **Датум 5.07.2021.** | **Извештај подноси: Проф. др Дејан Марковић** | |
| **Потпис руководиоца пројекта** |  | |

